stanford-oval/wikipedia huggingface dataset:
Susan Abulhawa

| Susan Abulhawa> سوزان أبو الهوى |
| --- | --- |
 Abulhawa vuonna 2010
Henkilötiedot
Syntynyt: 3. kesäkuuta 1970 (ikä 54) Kuwait
Kirjailija
Pääteokset:  Jeninin aamut
Aiheesta muualla
Löydä lisää kirjailijoitaKirjallisuuden teemasivulta
Susan Abulhawa (arab. سوزان أبو الهوى‎, Sūzān ’Abū l-Hawā, s. 3. kesäkuuta 1970) on palestiinalainen kirjailija, esseisti, runoilija ja aktivisti,  jonka debyyttiromaania Jeninin aamut (2010) pidetään palestiinalaisen kirjallisuuden klassikkona.
Elämä

Abulhawan vanhemmista tuli pakolaisia vuoden 1967 kuuden päivän sodan myötä. Sota hajotti Abulhawan perheen ja perheen maat takavarikoitiin.
Abulhawa varttui muun muassa Kuwaitissa, Jordaniassa ja miehitetyssä Itä-Jerusalemissa ennen kuin muutti 13-vuotiaana Yhdysvaltoihin. Abulhawa valmistui Etelä-Carolinan yliopistosta biolääketieteen oppiaineesta ja teki uraa lääketieteellisellä alalla ennen kirjailijanuraansa.
Teokset

Abulhawan debyyttiromaani Jeninin aamut (2010) oli kansainvälinen bestseller ja sitä pidetään palestiinalaisen kirjallisuuden klassikkona. Historiallinen fiktio kertoo palestiinalaisperheen tarinan 1940-luvun Nakbasta 2000-luvun Jeninin pakolaisleirin pommitukseen asti. Kirjassa israelilaisen sotilaan perhe kasvattaa palestiinalaisen pojan juutalaisena.
Suomennetut teokset
Jeninin aamut.  (Mornings in Jenin, 2010, alun perin ilmestynyt nimellä The Scar of David, 2006)  Suomentanut Pauliina Klemola. Like Kustannus, 2010.  ISBN 978-951-1-42707-0
Sininen välissä taivaan ja veden.  (The Blue Between Sky and Water, 2015)  Suomentanut Terhi Kuusisto. Like Kustannus, 2015.  ISBN 978-952-01-1248-6
Rakkaudetonta maailmaa vastaan.  (Against the loveless world, 2021)  Suomentanut Anna-Mari Raaska. Like Kustannus, 2022.  ISBN 978-951-1-42707-0
Palestiina-aktivismi

Abulhawa on äänekäs palestiinalaisten puolustaja ja Israelin valtion kriitikko.
Ylen haastattelussa vuonna 2010 hän sanoi liittyen Lähi-idän rauhanprosessiin, johon suhtautui epäileväisesti: ”En juuri luota johtajiin mutta kylläkin kaikkiin omaatuntoaan kuunteleviin ihmisiin ympäri maailmaa. Heidän joukossaan on myös paljon juutalaisia. Palestiinalaisia tukiessaan he itse asiassa noudattavat juutalaisuuden perusoppeja, jotka eivät ole sama asia kuin Israelin valtion politiikka.”
Abulhawa on perustanut Playgrounds for Palestine -nimisen voittoa tavoittelemattoman järjestön, joka vie leikkikenttiä palestiinalaislapsille. Abulhawa toimii Palestine Writes -kirjallisuusfestivaalin puheenjohtajana.
Israelin viranomaiset karkottivat Abulhawan vuonna 2015 tämän pyrkiessä vierailemaan Palestiinassa osana Playgrounds for Palestine -järjestön toimintaa. Abulhawan mukaan hänet vietiin rajalla useita tunteja kestäneisiin kuulusteluihin, joiden päätteeksi hänet karkotettiin maasta.
Marraskuussa 2018 Israelin viranomaiset estivät Abulhawan pääsyn Ben Gurionin lentoasemalle Tel Avivissa ja estivät häntä osallistumasta paneelikeskusteluihin Ramallah’ssa ja Jerusalemissa järjestetyillä kirjallisuusfestivaaleilla. Israelin korkein oikeus hylkäsi Abulhawan valituksen karkotuspäätöksestä. Sanavapausjärjestö PEN America julkaisi tapauksen johdosta kannanoton, jossa ilmaisi huolta liikkumis- ja yhdistymisvapauden puolesta.
Abulhawa on verrannut Israelin uutta kansallisvaltiolakia natsi-Saksassa laadittuihin Nürnbergin lakeihin.
Alkuvuodesta 2024 Gazan sodan aikana Abulhawa vieraili Israelin miehittämällä Gazan kaistalla ja kirjoitti Israelin toimeenpanevan holokaustia Palestiinassa. Democracy Now! -kanavan haastattelussa Abulhawa sanoi: ”Se, mitä ihmisille [Gazassa] tapahtuu, ei ole vain kuolemaa, tuhoa ja nälkää. Heidän koko persoonallisuutensa ja yhteiskuntansa halvennetaan totaalisesti. Se, mitä itse näin Rafahissa ja [Gazan] keskiosissa, on käsittämätöntä, ja kutsun sitä holokaustiksi, enkä käytä sanaa kevyesti. Mutta se on ehdottomasti sitä.”
Henkilökohtainen elämä

Abulhawa asuu nykyisin Pennsylvaniassa, Yhdysvalloissa. Hänellä on tytär.
Aiheesta muualla

Susan Abulhawan kotisivut
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Ranska  BnF data  Saksa  Italia  Israel  Yhdysvallat  Tšekki  Kreikka  Korea  Alankomaat  Puola 
Muut:  Europeana  IdRef
Khadija Shaw

Khadija Shaw
Khadija ”Bunny” Shaw (s. 31. tammikuuta 1997) on jamaikalainen jalkapalloilija. Hän on pelipaikaltaan hyökkääjä. MM-kilpailuissa 2019 hän pelasi Jamaikan kaikki kolme ottelua alusta loppuun. MM-kilpailuissa 2023 hän pelasi kolme ottelua alusta loppuun mutta joutui olemaan poissa toisesta alkulohko-ottelusta saatuaan ensimmäisessä ottelussa Ranskaa vastaan kaksi varoitusta ja sen seurauksena yhden ottelun pelikiellon. Hän oli pelannut Jamaikan naisten maajoukkueessa vuoden 2019 MM-kilpailujen loppuun mennessä 26 maaottelua ja tehnyt niissä 31 maalia.
Shaw edusti kaudet 2019–2021 ranskalaisseura Bordeaux'ta, jossa hän teki 35 liigaottelussa 32 maalia. Hän siirtyi kesällä 2021 englantilaisseura Manchester Cityyn. Sekä pelaajat että toimittajat valitsivat hänet WSL:n kauden 2023–2024 parhaaksi pelaajaksi. Hän oli tuolla kaudella liigan paras maalintekijä tehtyään 18 liigaottelussa 21 maalia.
Shaw sai kania tarkoittavan lempinimen ”Bunny”, koska hän piti lapsena kovasti porkkanoista. Jamaikan jengiväkivaltaisuuksissa on kuollut muun muassa Shaw'n kolme veljeä.
Oddinary

| Oddinary Stray Kids |
| --- | --- | --- |

EP-levyn tiedot
 Studio : JYPE Studios, Channie’s Room
 Julkaistu: 18. maaliskuuta 2022
 Formaatti: CD, digitaalinen
 Tuottaja(t): 3racha, Versachoi, DallasK, Trippy, Jun2, Nickko Young, Millionboy
 Tyylilaji: Hip hop, trap, EDM, rock
 Kesto: 22.03
 Levy-yhtiö: JYP Entertainment, Republic Records
Listasijoitukset
  1. (albumilista)    1. (fyysinen albumilista)    1.    1.    1.
Stray Kidsin muut julkaisut
| SKZ2021 2021 | Oddinary 2022 | Circus 2022 |
Singlet albumilta Oddinary
 ”Maniac” Julkaistu: 18. maaliskuuta 2022
Oddinary on eteläkorealaisen Stray Kidsin kuudes EP, joka julkaistiin 18. maaliskuuta 2022. EP on yhtyeen ensimmäinen julkaisu Republic Recordsin kanssa. EP koostuu seitsemästä kappaleesta, joista ”Maniac” on nimikkosingle. Genrellisesti se edustaa hip hopia, trapia, EDM:ää ja rockia. EP:n tuottamisesta vastasi pääsääntöisesti yhtyeen tuottajaryhmä 3racha, mutta heidän lisäkseen tuottamiseen osallistuivat tuottajat Versachoi, DallasK, Trippy, Jun2, Nickko Young ja Millionboy.
EP menestyi hyvin, se debytoi listaykkösenä Koreassa Gaon Chartilla, Suomen virallisella listalla, Yhdysvalloissa Billboard 200 -listalla ja Puolassa OLiS -listalla. EP:n julkaisun myötä Stray Kids ilmoitti aloittavansa toisen maailmankiertueensa "Maniac" huhtikuussa 2022.
Tausta

Stray Kids julkaisi vuoden 2022 alussa Step Out 2022 -nimisen videon, johon oli listattu yhtyeen saavutukset vuonna 2021 ja vuoden 2022 tavoitteet. Tavoitteisiin lukeutui kaksi uutta albumia. Helmikuun 10. päivä Stray Kids solmi sopimuksen Republic Recordsin kanssa yhdysvaltalaisia promootioita varten. Yhtye piti toisen fanitapaamisensa "2nd #LoveStay 'SKZ's Chocolate Factory'" Soulissa 12.–13. helmikuuta. Tapaamisen lopussa esitettiin Oddinaryn traileri. Traileri ladattiin pian myös yhtyeen sosiaalisiin medioihin.
EP:n nimi on sanaleikki sanoista "odd" (suom. outo) ja "ordinary" (suom. tavallinen), jolla viitataan siihen, että "jokaisella tavallisella ihmisellä on myös outoja puolia, joten outoudesta tulee pian tavallista". Stray Kids kuvaili StrarNewsin haastattelussa EP:n tuovan heidän potentiaalisen energiansa esiin sekä "hulluuden", jolla viitataan yhtyeen epätavallisuuteen ja uuteen puoleen. Yhtyeen levy-yhtiö JYP Entertainment totesi, että "yhtye vahvistaa läsnäoloaan ja jatkaa suosion saavuttamista hyvin tuotetun uuden julkaisun epätavallisen musiikin, konseptin ja esityksen avulla".
Tuottaminen

Oddinary on kestoltaan 22 minuuttia ja 3 sekuntia, ja se koostuu seitsemästä kappaleesta. Genrellisesti EP edustaa hip hopia, trapia, EDM:ää ja rockia. Kappaleet on tuottanut ja sanoittanut yhtyeen tuottajaryhmä 3racha (Bang Chan, Changbin ja Han). Muut jäsenet osallistuivat myös sanoittamiseen–Lee Know, Seungmin ja I.N osallistuivat ”Waiting For Us” kappaleen sanoittamiseen ja Hyunjin ja Felix ”Muddy Water” kappaleen sanoittamiseen. Myös tuottajat Versachoi, DallasK, Trippy, Jun2, Nickko Young ja Millionboy osallistuivat EP:n tuottamiseen, ja heistä suurin osa on osallistunut myös yhtyeen aikaisempien julkaisujen tuottamiseen. Changbin totesi EP:n julkaisun myötä, että yhtyeen musiikin tuottaminen on muuttunut rauhallisemmaksi ja maltillisemmaksi kuin aiemmin.
Julkaisu

EP:n pidempi traileri julkaistiin 28. helmikuuta, ja sen ohjasi Kwon Yong-soo. Trailerin alussa nähdään salaperäinen kaupunki ja Felix, joka pitelee kädessään lukkoa. Hän astuu rakennukseen, jonka nimi on "Ordinary", mutta se muuttuu pian "Oddinaryksi". Muut jäsenet lähestyvät häntä uhkaavasti, yrittäen saada ajettua hänet nurkkaan. Hyunjin kuiskaa jotakin Felixille ja ruudulle ilmestyy sanat "Do you want to be Oddinary?" ja "... ... .". Hyunjin avaa Felixin lukon ja työntää Felixin alas rakennuksesta ja sen seurauksena lukkoa hajoaa. Hyunjin hyppää lopulta Felixin perään, ja lopussa Felix seisoo muiden jäsenten vieressä ja hänen vasen silmänsä muuttuu vihreäksi.
EP:n fyysisen version ennakkotilaukset alkoivat jo helmikuussa. Fyysisiä versioita on kolme erilaista, joita ovat rajoitettu painos Frankenstein ja normaaliversiot Scanning ja Mask Off. EP:n kappalelista julkaistiin 3. maaliskuuta, ja samalla ilmoitettiin, että ”Maniac” toimisi nimikkosinglenä. Konseptikuvia julkaistiin kolme eri settiä. Ensimmäiset julkaistiin 4.—5., toiset 7.–8. ja kolmannet 11.–12. maaliskuuta. Kappaleeseen ”Venom” julkaistiin teaser-video 6. maaliskuuta, ”Lonely St.” kappaleeseen 10. maaliskuuta ja ”Freeze” kappaleeseen 13. maaliskuuta. Lopuista kappaleista julkaistiin mashup-video. Nimikkosinglen ”Maniac” musiikkivideoon julkaistiin teaser-videot 15.–17. maaliskuuta ja itse musiikkivideo 18. maaliskuuta. Myös kappaleisiin ”Venom”, ”Lonely St.” ja ”Freeze” julkaistiin musiikkivideot. EP:stä julkaistiin 28. maaliskuuta normaali CD-levyversio.
Julkaisu > Live-esitykset

Stray Kids esitti ”Maniac” singlen ensimmäisen kerran 18. maaliskuuta KBS:n musiikkiohjelmassa Music Bank, ja yhdysvaltalaisessa myöhäisillan keskusteluohjelmassa The Late Show with Stephen Colbert. Samana päivänä uutisoitiin, että albumin promootiot oltiin peruttu, sillä kaikki muut jäsenet paitsi Felix ja I.N olivat saaneet COVID-19-tartunnan. Yhtye aloitti promootiot uudelleen 30. maaliskuuta.
Julkaisu > Maailmankiertue

EP:n julkaisun myötä Stray Kids ilmoitti aloittavansa toisen maailmankiertueensa "Maniac" huhtikuussa 2022. 2nd World Tour "Maniac" alkaa Koreassa 29. huhtikuuta ja jatkuu Japanista Yhdysvaltoihin, sisältäen yhteensä 21 esitystä. Yhtye julkistaa lisää esiintymispaikkoja myöhemmin.
Vastaanotto ja kaupallinen menestys

Maaliskuun 17. päivä uutisoitiin, että albumin ennakkotilaukset olivat ylittäneet 1,3 miljoonan kappaleen määrän. Edeltäjää, Noeasy -albumia ennakkotilattiin 930 000 kappaletta, joten yhtye rikkoi aikaisemman ennätyksensä. Hanteo Chartin mukaan EP myi julkaisuviikkonaan 855 021 kappaletta. EP sijoittui myös julkaisuviikkonaan Gaon Chartin listaykköseksi, ja myi maaliskuussa kaiken kaikkiaan 1 546 907 kappaletta. Kaikki albumin kappaleet nousivat myös Gaonin latauslistalle.
Yhdysvalloissa EP debytoi Billboard 200 -listan ykkösenä, tehden siitä Stray Kidsin ensimmäisen julkaisun, joka ilmestyi listalla. EP oli myös kolmas korealainen julkaisu ikinä, joka sijoittui listan kärkeen, joista aiempia saman saavuttaneita yhtyeitä ovat BTS ja SuperM. EP myi Yhdysvalloissa 110 000 kappaletta. Oddinary sijoittui listaykköseksi Yhdysvalloissa myös seuraavilla listoilla: Billboard Top Album Sales, Top Current Album Sales ja World Albums. Nimikkosingle ”Maniac” sijoittui World Digital Song Sales -listan kärkeen. Oddinary sijoittui hyvin myös muiden maiden listoilla, muun muassa Suomessa ja Puolassa se sijoittui listaykköseksi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Sovitus | Kesto |  |  |  |  |
| 1. | Venom (거미줄) | 3racha | 3racha, DallasK | DallasK, Bang Chan | 3.15 |  |  |  |  |
| 2. | Maniac | 3racha | 3racha, Versachoi | Versachoi, Bang Chan | 3.02 |  |  |  |  |
| 3. | Charmer | 3racha | 3racha, Versachoi | Versachoi | 3.08 |  |  |  |  |
| 4. | Freeze (땡) | 3racha | 3racha, Trippy | Trippy, Bang Chan | 2.58 |  |  |  |  |
| 5. | Lonely St. | Bang Chan, Changbin | Bang Cha, Changbin, Jun2 | Jun2, Bang Chan | 2.44 |  |  |  |  |
| 6. | Waiting For Us (피어난다) (Bang Chan, Lee Know, Seungmin, I.N)  | Bang Chan, Lee Know, Seungmin, I.N | Bang Chan, Lee Know, Seungmin, I.N, Nickko Young | Nickko Young, Bang Chan | 3.39 |  |  |  |  |
| 7. | Muddy Water (Changbin, Hyunjin, Han, Felix)  | Changbin, Hyunjin, Han, Felix | Changbin, Hyunjin, Han, Felix, Millionboy | Millionboy, Bang Chan | 3.17 |  |  |  |  |
|  |  |  |  |  | 22.03 |  |  |  |  |
Arvostelut

NME:
Robots.txt

Robots.txt on WWW-palvelimen juurihakemistoon sijoitettava tiedosto, jolla voidaan antaa tietoja ja rajoituksia hakuroboteille ja muille verkkosivuja tutkiville boteille. Sillä voidaan esimerkiksi kieltää kaikkia robotteja tai vain yksittäisiä hakukoneita tutkimasta joitakin verkkosivuston kansioita tai tiedostoja.
robots.txt-standardi sai alkunsa sähköpostilistalla www-talk käydyistä keskusteluista vuonna 1994, eikä sitä valvo tai kehitä mikään virallinen elin. Alkuperäiseen standardiin kuuluu vain kaksi ilmaustyyppiä: Disallow kertoo mitä botilta kielletään ja User-agent mitä bottia kielto koskee. Sittemmin suosituimmat hakukoneet ovat alkaneet huomioida uusia komentoja, joita kaikki botit eivät kuitenkaan tunnista.
Google kirjoitti olemassa olevat käytänteet ylös, ja ne julkaistiin Internet-standardina RFC 9309 syyskuussa 2022.
Esimerkki

User-agent: Fasterfox
Disallow: /           # kielletään koko sivusto

# kielletään hakemisto, sen sisältämät tiedostot ja alihakemistot
User-agent: Googlebot
User-agent: MSNBot
Disallow: /hakemisto/

# sallitaan kaikki muille boteille
User-agent: *
Disallow:
Esimerkin robots.txt-tiedostossa kielletään yhdeltä botilta koko sivuston käyttö, kahdelta botilta hakemisto ja sallitaan koko sivusto kaikille muille boteille. Tiedostoon voi merkitä kommentteja, jotka alkavat #-merkillä.
Aiheesta muualla

A Standard for Robot Exclusion - alkuperäinen robots.txt-standardi vuodelta 1994
Robots.txt ja hakukoneet - robots.txt:n vaikutus hakukoneisiin ja vaihtoehtoiset menetelmät
http://fi.wikipedia.org/robots.txt - esimerkki robots.txt-tiedostosta
Pertti Kekki

Pertti Vilhelm Kekki (5. lokakuuta 1940 Hämeenlinna – 21. marraskuuta 2024 Helsinki) oli suomalainen lääkäri. Hän oli Helsingin yliopiston yleislääketieteen professori vuodesta 1984. Hänen tutkimuskohteitaan olivat terveydenhuolto, terveystaloustiede ja hoidon laadun arviointi. Hän jäi eläkkeelle 2008.
Kekki oli Suomen ensimmäinen yleislääketieteen professori. Virka perustettiin Helsingin yliopistoon 1. elokuuta 1981 Lääkintö­hallituksen pää­johtaja Erkki Kivalon esityksestä. Kekki kutsuttiin sitä hoitamaan Lapualta, missä toimi kansanterveystyön johtavana lääkärinä. Viran tultua hakuun hän haki sitä. Kolme kansainvälisesti tunnettua ja arvostettua ulkomaista (Skotlanti, Hollanti ja Norja) yleislääketieteen professoria asetti hänet yksimielisesti ensimmäiselle sijalle. Myös lääke­tieteellinen tiede­kunta asetti hänet yksimielisesti ensimmäiselle ehdokassijalle (hakijoita oli kolme). Presidentti Mauno Koivisto nimitti hänet 1. tammikuuta 1984 alkaen Helsingin yliopiston yleislääketieteen varsinaisen professorin virkaan opetusalana avoterveydenhuolto, erityisesti terveys­keskusten toiminta. Professuurin nimike muutettiin asetuksella 1. maaliskuuta 1987 alkaen yleislääketieteen ja perusterveydenhuollon professuuriksi, minkä katsottiin paremmin kuvaavan opetusalaa.lähde?
BGP

| TCP/IP-pino |
| --- | --- |
sovelluskerros sovelluskerros: BGP · DHCP · DNS · ESMTP · FTP · HTTP · IMAP · IRC · LDAP · MGCP · NNTP · NTP · POP3 · RPC · RTP · RTSP · SIP · SMTP · SNMP · SOCKS · SSH · Telnet · TLS/SSL · XMPP  ·  (..lisää..)
kuljetuskerros kuljetuskerros: TCP · UDP · QUIC · DCCP · SCTP · RSVP · RIP · ECN
verkkokerros verkkokerros: IP (IPv4 ja IPv6) · ICMP (ICMPv6) · IGMP · IPsec
siirtoyhteyskerros: ARP · IS-IS · NDP · OSPF · L2TP · PPP
fyysinen kerros
BGP (lyhenne sanoista Border Gateway Protocol) on standardisoitu ulkoinen reititysprotokolla, jonka avulla vaihdetaan Internetin reititys- ja saavutettavuustietoja autonomisten järjestelmien välillä. BGP on etäisyysvektoriprotokolla, ja se reitittää pyynnöt erilaisten teknisten metriikoiden ja autonomisen järjestelmän ylläpitäjän asettamien sääntöjen perusteella. Se käyttää TCP-siirtoprotokollaa ja sille on varattu portti on 179. Se on Internetin tärkein reititysprotokolla.
BGP on suunniteltu erityisesti ulkoista reititystä varten autonomisten järjestelmien välillä (eBGP, Exterior Border Gateway Protocol), mutta sen käyttö on myös mahdollista autonomisten järjestelmien sisällä. Tällöin protokollaa kutsutaan lyhenteellä iBGP (Interior Border Gateway Protocol).
Autonomisten järjestelmien reunareitittimet muodostavat BGP:n avulla yhteyden naapurijärjestelmiin. BGP pohjautuu polkuvektoreiden käyttöön, missä järjestelmät etsivät BGP:n avulla yleensä lyhimmän polun lähdeosoitteesta kohdeosoitteeseen eri autonomisten järjestelmien läpi. Normaalisti BGP-reitittimet ylläpitävät muistissaan taulukkoa kaikista IP-verkoista ja autonomisten järjestelmien muodostamasta polusta, jolla ne voidaan tavoittaa. IPv4:n taulukossa on nykyään yli 950 tuhatta ja IPv6:n taulukossa yli 200 tuhatta verkkoa.
Protokollan historiaa

Vuonna 1989 insinöörit yrittivät keksiä ratkaisua ongelmille, jotka johtuivat Internetin laajentumisesta. BGP-protokollan perusperiaatteet piirettiin kolmelle "ketsuppitahraiselle servetille", jonka vuoksi BGP tunnetaan vielä nykyäänkin lempinimellä kolmen servetin protokolla (engl. three-napkins protocol). Protokolla standardisoitiin ensimmäistä kertaa vuonna 1989 dokumentissa RFC 1105, ja sitä on käytetty Internetissä vuodesta 1994.
BGP:n nykyinen käytössä oleva versio on BGP4, joka standardisoitiin vuonna 1994 dokumentissa RFC 1654. Versio lisäsi muun muassa tuen IPv6-protokollalle. Vuoden 1994 jälkeen protokollaa on päivitetty vuonna 1995 dokumentissa RFC 1771, vuonna 1995 dokumentissa RFC 1771, vuonna 1998 dokumentissa RFC 2283 ja vuonna 2006 dokumentissa RFC 4271. RFC 4271 korjasi virheitä, tarkensi epäselvyyksiä ja päivitti protokollaa vastaamaan yleisiä alan standardeja.
Suuri parannus BGP4:ssä edeltäjiinsä nähden oli tuki luokattomalle CIDR-reititykselle (Classless Inter-Domain Routing) ja reititystaulujen koon pienentäminen tukemalla reittien yhdistämistä. RFC 4271 mahdollistaa useiden IPv4- ja IPv6-osoiteperheiden kuljettamisen.
Standardi

Eräitä keskeisiä dokumentteja:
RFC 4274
RFC 4275
RFC 4276
Oleamidi

| Oleamidi |
| --- | --- |

Tunnisteet
IUPAC-nimi:  (9Z)-Oktadek-9-enamidi
CAS-numero:  301-02-0
PubChem CID:  5283387
SMILES:  O=C(N)CCCCCCC\C=C/CCCCCCCC
Ominaisuudet
Molekyylikaava:  C18H35NO
Moolimassa:  281,484 g/mol
Sulamispiste:  70 C
Tiheys:  0,879 g/cm3
Oleamidi tai (9Z)-oktadek-9-enamidi on oleiinihapon amidijohdannainen. Oleamidi on väritöntä ja vahamaista.
Kemia ja farmakologia

Oleamidia löytyy ihmisen veren veriplasmasta. Oleamidia kertyy subaraknoidaalinesteeseen univajeen aikana. Oleamidi indusoi nukahtamista.
Jotkut in vitro -tutkimukset osoittavat, että cis-oleamidi on kannabinoidireseptori CB-1 agonisti, jonka affiniteetti on noin 8 mikromoolia. Kun kuitenkin otetaan huomioon oleamidin suhteellisen alhainen CB-1 affiniteetti ja epävarmuus oleamidin pitoisuudesta ja biologisesta roolista in vivo, on väitetty, että on ennenaikaista luokitella oleamidi endokannabinoidiksi.
Kaksikerrosbussi

Lontoon paikallisliikenteen New Routemaster -kaksikerrosbussi
Kaksikerrosbussi eli kaksikerroksinen bussi on linja-auto, jossa on kaksi kerrosta. Kaksi päällekkäistä kerrosta matkustajapaikkoja antaa ajoneuvolle huomattavasti suuremman matkustajakapasiteetin kuin tavanomaisilla yksikerroksisilla busseilla on, minkä takia kaksikerrosbussit ovat suosittuja esimerkiksi kaupunkien joukkoliikenteessä.
Historia

Tiettävästi maailman ensimmäiset kaksikerroksiset hevosvetoiset bussit otettiin käyttöön Pariisissa Ranskassa 1800-luvulla. Motorisoituja kaksikerrosbusseja alettiin rakentaa 1900-luvun alussa, kun ensimmäiset autot ja niiden myötä hevosvetoisten sijasta moottoroidut bussit kehitettiin. Kaksikerrosbusseista tuli suosittuja etenkin Isossa-Britanniassa, ja erityisesti Lontoo tunnetaan punaisista kaksikerrosbusseistaan. Nykyään kaksikerrosbusseja on käytössä ympäri maailman.
Tyypit

Kaksikerrosbussi kaupunkiliikenteessä (Volvo B9TL, Singapore)
Kaksikerrosbussi pitkän matkan ajossa (Flixbusin VDL Futura FDD2)
Avokattoinen kaksikerrosbussi (Ayats Bravo City, Barcelona)
Kaksikerroksinen nivelbussi (Neoplan Jumbocruiser)
Kaksikerroksinen johdinauto (BUT:in valmistama brittiläinen)
Käyttö

Kaksikerrosbusseja käytetään etenkin kaupunkien joukkoliikenteessä, koska kapasiteetti on tavallisiin busseihin nähden suurempi. Saman verran tiellä tilaa vievään kaksikerroksiseen bussiin mahtuu reilusti enemmän matkustajia kuin yksikerroksiseen, mikä on tehokas ratkaisu ruuhkaisilla kaduilla.
Kaksikerrosbusseja käytetään kaupungeissa yleisesti myös nähtävyyskiertoajeluilla (esimerkiksi niin kutsuttu hop-on hop-off -toiminta). Tällöin bussin yläkerta on yleensä avoin eli katoton ja mahdollisesti ikkunalasiton, jotta turistit näkevät maisemia mahdollisimman hyvin ja voivat nauttia hyvästä säästä ”ulkona”.
Kaksikerrosbusseja käytetään myös kaupunkienvälisessä pitkän matkan liikenteessä, jossa etuna on niin ikään suuri matkustajakapasiteetti yhtä autoa kohden.
Kaksikerrosbussien huonoja puolia ovat esimerkiksi monimutkaisempi rakenne, pidemmät lastaus- ja purkuajat sekä portaikon tarve yläkertaan, minkä takia esteettömyys kärsii. Mahdollisena ongelmana on myös ajoneuvon korkeus, joka voi rajoittaa reittivaihtoehtoja.
Onnettomuudet

Kaksikerrosbussin suurimpana riskinä on sen korkeus. Maailmalla tapahtuu ajoittain onnettomuuksia, joissa kaksikerrosbussi ajaa epähuomiossa kohti alitettavaa siltaa tai tunnelin suuaukkoa, joka on liian matala. Koska bussi ei mahdu ali, bussin yläkerta törmää siltaan tai tunnelin suuaukkoon. Pahimmissa tapauksissa este voi aiheuttaa bussin katon repeämisen tai jopa koko yläkerran tuhoutumisen ja vakavat henkilövahingot.
Korkeus voi aiheuttaa myös bussin kaatumisen, jos tien kallistuskulma on tarpeeksi suuri ja bussin painopiste liian korkealla. Huonot sääolosuhteet, suuri nopeus, varomaton ajotyyli ja törmäys johonkin edesauttavat kaatumista. Myös riski törmätä tavallisesti muuhun liikenteeseen tai rakennelmiin on aina olemassa, kuten muidenkin ajoneuvojen kohdalla. Kaksikerrosbussien onnettomuudet ovat helposti hyvin vakavia, koska niiden kyydissä voi olla kymmeniä tai jopa yli sata ihmistä.
Suomessa

Suomessa etenkin halpabussiyhtiö Onnibus tunnetaan kaksikerrosbusseistaan, jotka muodostavat suuren osan yhtiön kalustosta. Busseilla ajetaan kaupunkienvälisiä reittejä ympäri Suomen. Onnibus hankki yhteensä 80 Van Hool Astromega -kaksikerrosbussia vuodesta 2014 alkaen. Vanhimpien korvaaminen aloitettiin vuonna 2024 uusilla Volvo 9700DD -kaksikerrosbusseilla.
Suomessa ainakin Helsingissä on kesäisin hop-on hop-off -turistiajeluita kaksikerrosbusseilla.
Turun seudun joukkoliikenne Föli sai yhden kaksikerrosbussin kokeiluun kolmeksi viikoksi syksyllä 2019. Kyseessä oli ensimmäinen kerta, kun kaksikerrosbussia käytettiin paikallisliikenteessä Suomessa.
Aiheesta muualla

Kuvia tai muita tiedostoja aiheesta Kaksikerrosbussi Wikimedia Commonsissa
Onnibusin Volvo 9700DD
Fölin kokeilubussi